Christoffer Weiss

Christoffer Weiss (aik. Westerlund, s. 27. tammikuuta 1978 Karjaa) on suomalainen näyttelijä ja yrittäjä. Hän on työskennellyt ennen kaikkea tapahtuma-, media- ja koulutusalalla.

Ura 
Weiss opiskeli näyttelijän ammattiin Teatterikorkeakoulussa. Hän on näytellyt teatterissa, elokuvissa ja televisiosarjoissa. Ennen kaikkea Weiss on työskennellyt yrittäjänä: hän on muun muassa kehittänyt tanssipelilaitteita ja tuottanut tapahtumia. Lisäksi on omistanut kaksi verkkokauppaa. Weiss on niin ikään toiminut puhujana.

Weissin teatterirooleja on Tonyn osa Viirus-teatterin näytelmässä Trainers Island vuonna 2006. Hän on näytellyt myös musiikkiteatterissa: hänellä oli rooli musikaalissa Housut pois, joka esitettiin Raaseporin kesäteatterissa vuonna 2007.

Weiss on näytellyt sivuosia muun muassa elokuvissa Leijat Helsingin yllä (2001) ja Etulinjan edessä (2004). Televisiossa hän on näytellyt muun muassa sarjoissa Kimmo ja Hotel Swan Helsinki.

Weiss toimi inhimillisyyttä, itsemääräämisoikeutta ja sananvapautta puolustavan Vapauden puolesta -yhdistyksen puheenjohtaja vuosina 2021-2022. Hän oli rajoituksien aikana mukana järjestämässä yhdistyksen tapahtumia ja verkkolähetyksiä, minkä lisäksi hän on tehnyt verkkolähetyksiä muiden mielenosoitusoikeuksia puolustavien ryhmien tapahtumista.

Weiss käynnisti vuonna 2021 kansalaisaloitteen nimellä "Kansalaisaloite tartuntatautilain muuttamiseksi ja mielenosoitusoikeuden turvaamiseksi ulkotiloissa" joka keräsi 3 509 kannatusta.

Lähteet

Aiheesta muualla 
 Puhujaprofiili
 Juontajaprofiili

Suomalaiset näyttelijät
Suomalaiset yrittäjät
Vuonna 1978 syntyneet
Elävät henkilöt